**Iepirkuma**

**„Būvprojektu izstrāde plūdu risku un krasta erozijas novēršanai”**

**(ID.Nr. ĀND 2017/80)**

iepirkuma komisijas sēdes

# **PROTOKOLS Nr.05-30-2017/80-5**

|  |  |
| --- | --- |
| Ādažos | **2017.gada 15.decembrī** |

## **Sēde sākās:**

## Komisijas priekšsēdētājs atklāj sēdi plkst. 10:00

**Sēdē piedalās:**

|  |  |
| --- | --- |
| Komisijas priekšsēdētājs: Komisijas locekļi:Komisijas sekretāre: | Valērijs BulānsUģis DambisArtis BrūversRita ŠteinaEverita KāpaHalfors KrastsAlīna Liepiņa-Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194.

**Darba kārtībā:**

Līguma izmaiņu akceptēšana iepirkuma „Būvprojektu izstrāde plūdu risku un krasta erozijas novēršanai” (ID.Nr.: ĀND 2017/80) rezultātā noslēgtajā līgumā.

**Darba gaita:**

1. A. Brūvers atgādina, ka 2017.gada 16.augustā iepirkuma „Būvprojektu izstrāde plūdu risku un krasta erozijas novēršanai” (ID.Nr.: ĀND 2017/80) rezultātā tika noslēgts līgums ar SIA “Meliorprojekts” (124 500.00 EUR bez PVN) par divu būvprojektu izstrādi. Saskaņā ar noslēgto līgumu izpildītājam bija jāiesniedz attiecīgie būvprojekti minimālajā sastāvā līdz 18.12.2017.
2. R.Šteina ziņo par Mārītes Šketikas sniegto informāciju un SIA “Meliorprojekts” 14.decembra vēstuli (Nr.01-0.3/244), kurā sniegta informācija par iemesliem kāpēc nav iespējama būvprojektu iesniegšana minimālajā sastāvā līdz 18.12.2017.:
3. Veicot topogrāfiskās uzmērīšanas darbus, izpildītājs ilgstošu lietavu dēļ saskārās ar nelabvēlīgiem hidroloģiskajiem apstākļiem - paaugstinātiem Gaujas ūdens līmeņiem un ar palielinātiem straumes ātrumiem, kas neļāva savlaicīgi veikt Gaujas krastu gultnes daļas uzmērīšanu. Ar Ādažu glābšanas dienesta darbinieku palīdzību pirmos Gaujas gultnes uzmērījumus varējām veikt tikai 30.novembrī;
4. Valsts vides dienestam šā gada 25.septembrī tika pieprasīts izsniegt tehniskos noteikumus. 24.oktobrī tika saņemta atbilde no VVD Lielrīgas reģionālās pārvaldes par papildus informācijas pieprasījumu un prasību aktualizēt biotopu ekspertīzes atzinumu par īpaši aizsargājamiem biotopiem un sugām paredzētās darbības vietā Šā gada 8.novembrī VVD Lielrīgas reģionālajai pārvaldei tika nosūtīta papildus informācija un aktualizētais biotopu ekspertīzes atzinums par īpaši aizsargājamiem biotopiem un sugām paredzētās darbības vietā. Līdz šodienai nav saņemta atbilde un tehniskie noteikumi.
5. R.Šteina vērš komisijas uzmanību uz faktu, ka SIA “Meliorprojekts” ir pieprasījis tikai būvprojektu iesniegšanas minimālajā sastāvā termiņa pagarinājumu, neprasot palielināt kopējo līgumcenu vai pagarināt kopējo līguma izpildes termiņu.
6. Iepirkuma komisija apspriež Mārītes Šketikas iesūtīto informāciju un SIA “Meliorprojekts” 14.decembra vēstuli (Nr.01-0.3/244).
7. Komisija apspriež, ka konkrētajā situācijā SIA “Meliorprojekts” nepieciešamais termiņa pagarinājums būvprojektu iesniegšanas minimālajā sastāvā ir saistīts ar objektīviem ārējiem faktoriem, kurus iepirkuma procedūras gaitā nevarēja paredzēt ne pasūtītājs, ne pretendenti.
8. Komisija apspriež, ka pieprasītais termiņa pagarinājums ir samērīgs - līdz 2018.gada 30.janvārim.
9. Komisija apspriež, ka, ņemot vērā to, ka protokola 2.punktā uzskaitītos apstākļus objektīvi iepriekš nevarēja paredzēt neviena no pusēm, ka pieprasītais līguma starptermiņš neietekmē līguma kopējo izpildes termiņu un ka attiecīgās izmaiņas līguma izpildes kārtībā nevar tikt uzskatītas par būtiskām, ir akceptējams SIA “Meliorprojekts” pieprasītais termiņa pagarinājums būvprojektu iesniegšanai minimālajā sastāvā.

**Komisija vienbalsīgi nolemj:**

1. **Akceptēt SIA “Meliorprojekts” pieprasīto termiņa pagarinājumu būvprojektu iesniegšanai minimālajā sastāvā, pagarinot termiņu no 18.12.2017. līdz 30.01.2018.;**
2. **A. Liepiņai publicēt informāciju ĀND mājaslapā;**
3. **E. Kāpai saskaņot ar pusēm līguma grozījumus.**

**Sēdi slēdz:**

Komisijas priekšsēdētājs sēdi slēdz plkst. 12:00.

**Pielikumā:**

1. SIA “Meliorprojekts” 14.decembra vēstule (Nr.01-0.3/244);
2. Izdruka no ĀND mājaslapas.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ V.Bulāns

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ R. Šteina

 \_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ H. Karsts

\_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

Komisijas sekretāre: \_\_\_\_\_\_\_\_\_\_\_\_\_\_\_\_\_ A. Liepiņa-Jākobsone